รู้สึกมีติ่งบริเวรล่างสุดของช่องคลอด มีอาการคันมา2วัน เเล้วก็มีตกขาวค่ะ ตอนนี้ทานยาเเก้เเพ้เม็ดรีๆสีขาว คือทุกคนต้องมีหรือเป็นความผืดปกติคะ
สวัสดีค่ะโดยทั่วไปผู้หญิงสามารถมีตกขาวได้ค่ะ แต่ตกขาวที่ปกติมักจะมีลักษณะใส หรือขาว ไม่มีกลิ่น และไม่ทำให้มีอาการคันช่องคลอดค่ะ ส่วนสาเหตุของอาการคันช่องคลอด อาการรู้สึกเหมือนมีติ่งที่ช่องคลอด อาการตกขาวอาจเกิดได้จาก1. การติดเชื้อราในช่องคลอดนอกจากมีอาการคันเป็นหลักแล้ว มักมีตกขาวที่ผิดปกติด้วย คือมีตกขาวมีปริมาณมาก มีสีขาวขุ่นจับตัวเป็นก้อนคล้ายแป้งเปียก บริเวณอวัยวะเพศภายนอกอาจเกิดเป็นผื่นสีแดง และอาจมีอาการเจ็บแสบเวลาปัสสาวะหรือมีเพศสัมพันธ์ด้วย2. มีโรคหูดบริเวณอวัยวะเพศ3.การระคายเคืองหรือแพ้สัมผัสจากสารเคมีต่างๆ เช่น อาจแพ้ผงซักฟอกที่ใช้ซักกางเกงใน แพ้ผ้าอนามัย แพ้แป้งที่นำมาทาบริเวณอวัยวะเพศภายนอก รวมถึงแพ้เนื้อผ้ากางเกงใน เป็นต้น4. มีพยาธิเส้นด้ายหรือพยาธิเข็มหมุดจากในทวารหนักเข้ามาอยู่ที่ปากช่องคลอด5.มีแผลฉีกของช่องคลอดหลังมีเพศสัมพันธ์ขออนุญาตแนะนำให้ไปพบแพทย์เพื่อตรวจหาสาเหตุโดยละเอียดอีกทีค่ะ